גורדי השחקים הגבוהים בישראל

[ממוזער|250x250 פיקסלים|[מגדלי Beyond|מגדל ביונד, המגדל הגבוה בישראל]]
חמישה מגדלים החזיקו בתואר "**[[גורד שחקים|גורד השחקים]] הגבוה בישראל**". מגדל שלום מאיר, שנחנך בשנת 1965 על חורבות הגימנסיה העברית "הרצליה" ברחוב הרצל בתל אביב היה הראשון שבהם. הבניין מתנשא לגובה של 129 מטרים ו-36 קומות. מגדל שלום החזיק גם בתואר "גורד השחקים הגבוה במזרח התיכון" במשך 14 שנים. בתואר המקביל בישראל החזיק המגדל 34 שנים, עד שאיבד את הבכורה לטובת מגדל עזריאלי העגול, שנבנה בשנת 1999 ומתנשא לגובה של 186 מטרים ו-49 קומות - גבוה ב-57 מטרים ממגדל שלום. מגדל עזריאלי החזיק בתואר שנתיים בלבד, עד בנייתו בשנת 2001 של מגדל משה אביב ברמת גן בגובה 235 מטרים. הוא החזיק בתואר 15 שנים עד שבשנת 2016 נטל את התואר מגדל עזריאלי שרונה המתנשא לגובה 238.5 מטרים. בשנת 2025 נטל את התואר מגדל ביונד בגבעתיים שמתנשא לגובה של 307 מטרים.

הבדלי הגבהים בין מגדל שלום למגדל עזריאלי העגול, ובינו לבין מגדל משה אביב, נחשבים לגדולים (57 ו-49 מטרים בהתאמה). במשך למעלה מעשור, מאז נחנך מגדל משה אביב, לא נבנו כלל מגדלים המתקרבים אליו בגובהם, או למגדל עזריאלי העגול. באמצע העשור השני של המאה ה-21 החלו לקום בישראל מספר מגדלים שגובהם כ-200 מטרים ויותר, ובראשם המגדל הגבוה ביותר, עזריאלי שרונה.

בספטמבר 2024 הושלמה הקומה ה-60 במגדל ביונד בגבעתיים והוא עבר בגובהו את מגדל עזריאלי שרונה. מגדל תוה"א 2 בתל אביב נבנה במקביל אליו, ועל פי מספר כתבות ומאמרים שפורסמו, עברו שני המבנים אחד את השני במועדים שונים, זאת לאחר ששניהם כבר עברו בגובהם את מגדל עזריאלי שרונה, ולכן לא ניתן לדעת בוודאות מי משניהם היה הגבוה בישראל בתקופה זו. בספטמבר 2025 הגיע מגדל ביונד לגובהו הסופי והפך רשמית למגדל הגבוה בישראל. גובהו מקומת הכניסה ועד לקצה הגג 307.5 מטרים ויש בו 72 קומות. מגדל תוה"א 2 כולל 76 קומות ומתנשא לגובה של 292.8 מטרים. מגדל הספירלה בתל אביב, הנמצא גם הוא בתהליכי בנייה מתוכנן לחלוף על פני שניהם במהלך שנת 2026 וצפוי להפוך למגדל הגבוה בישראל עם חנוכתו, בגובה של 91 קומות ו-350 מ'.

מגדל בין ערים הוא מגדל המתוכנן לקום בשטח הנמצא בבעלות עיריית תל אביב, ממוקם בקרבת "מתחם הבורסה" ברמת גן ו"מתחם הסיטי" של גבעתיים, וצפוי להתנשא לגובה של לפחות כ-400 מטרים ולכלול 100 קומות. הוא אף יחלוק את הבכורה בתואר "המבנה הגבוה בישראל", עם מתקן המכ"ם בדימונה. מגדל נוסף המכונה ורטיקל סיטי או משולש הבורסה, אמור לקום במתחם הבורסה ברמת גן ולכלול 111 קומות בגובה משוער של 470 מטרים. מגדל גבוה אף יותר מתוכנן גם כן במתחם הבורסה בסמוך אליו, ומכונה "מגדל 120" על פי מספר קומותיו המתוכנן. מגדל זה אמור להתנשא לגובה של 520 מטרים.

מגדל מרכז עזריאלי העגול - גורד השחקים הראשון בישראל לפי ההגדרה של המועצה לעירוניות אנכית, והראשון שחצה את גובה 150 מטרים, אחד מהמאפיינים הבולטים ביותר בקו הרקיע של מטרופולין תל אביב - שהיה המגדל הגבוה בישראל בין השנים 1999–2001 ושסימן את תחילת תנופת הבנייה לגובה בישראל ובתל אביב בפרט, יצא אל מחוץ לרשימת עשרת גורדי השחקים הגבוהים בישראל בשנת 2024, לאחר 25 שנים, זאת עם השלמת קומות הגג במגדל אלאייד סיטיז ברמת השרון ובמגדל אמות הלח"י B שבבני ברק.

## גורדי השחקים הגבוהים בישראל

נכון להיום, ישנם שני מגדלים בישראל שמוגדרים כגורד שחקים סופר גבוה; קרי, גובהם מעל 300 מטר: מגדל המשרדים ביונד ומגדל תוצרץ הארץ 2.

מגדלים בישראל שגובהם 150 מטרים ומעלה (נכון לדצמבר 2025):

### מגדלים הנמצאים בתהליך בנייה

### מגדלים בתכנון

## פיזור גורדי שחקים בישראל

### המגדלים הגבוהים ביותר בערים הגדולות בישראל

## ראו גם
*מתקן המכ"ם בדימונה
*אורות רבין

## קישורים חיצוניים
* 
* 
* מיכאל יעקובסון: מגדל יורוקום בגבעתיים יהיה הגבוה בישראל, Xnet, 4 בפברואר 2012
* 
* 

## הערות שוליים

*
קטגוריה:ישראל: מבנים
קטגוריה:דירוג בנושא אדריכלות
קטגוריה:ישראל: דירוג